
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 36 
                                                            din 25 februarie 2021
privind acceptarea unei sponsorizări de către Clubul Sportiv Municipal Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.132/12.02.2021 şi la Consiliul Local Sighișoara cu nr. 5.022/19.02.2021, de referatul de aprobare, înregistrat cu nr. 4.127/12.02.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere prevederile Legii nr. 32/1994 privind sponsorizarea, cu modificările și completările ulterioare;

Ținând cont de Regulamentul de organizare și funcționare a Clubului Sportiv Municipal Sighișoara, aprobat prin Hotărârea Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, cu modificările și completările ulterioare și de obiectivele Clubului Sportiv Municipal Sighișoara, în temeiul cărora printre atribuțiile funcționale ale administrației acestuia se numără și demersurile de atragere de surse de finanțare extrabugetare pentru a asigura buna funcționare a activității Clubului Sportiv Municipal Sighișoara, prin mijloacele legale avute la dispoziție, sens în care se încearcă și atragerea de sponsorizări și donații;

Având în vedere că programul de antrenamente al sportivilor Florea Mădălina și Miklos Imre Rareș, sportivi legitimați ai Secției de Atletism a Clubului Sportiv Municipal Sighișoara, impune o vitaminizare adecvată și ținând cont de regimul alimentar al acestora, la solicitarea directorului Clubului Sportiv Municipal Sighișoara, domnul Ursu Cătălin, adresată societății comerciale Salata Zurlie S.R.L., cu sediul în Sighișoara, județul Mureș, privind sponsorizarea cu două porții de alimente, timp de 21 de zile pe lună, societatea comercială Salata Zurlie S.R.L. a răspuns favorabil, în sensul sponsorizării Clubului Sportiv Municipal Sighișoara cu oferirea de alimentație de suport pentru doi sportivi, 21 de zile pe lună, valoarea sponsorizării fiind de 756 lei pe lună, potrivit condițiilor stipulate în modelul - cadru al contractului de sponsorizare;
Având în vedere Raportul de specialitate al Clubului Sportiv Municipal Sighișoara, înregistrat cu nr. 4.131/12.02.2021, prin care se propune acceptarea unei sponsorizări de către Clubul Sportiv Municipal Sighișoara;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „d”, alin. (7) lit. „f”,  alin. (14), art. 139 alin. (1) și (3) şi a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

H O T Ă R Ă Ş T E:

Art. 1. Se aprobă acceptarea de către Clubul Sportiv Municipal Sighișoara, a sponsorizării din partea societății comerciale Salata Zurlie S.R.L., cu sediul în Sighișoara, județul Mureș, constând în oferirea de alimentație de suport pentru doi sportivi din cadrul Secției de Atletism a Clubului Sportiv Municipal Sighișoara, respectiv două porții de alimente, timp de 21 de zile pe lună, valoarea sponsorizării fiind de 756 lei pe lună, potrivit condițiilor stipulate în modelul - cadru al contractului de sponsorizare.

Art. 2. Ca o consecință a celor menționate mai sus se vor perfecta documentele necesare.
Art. 3. Se mandatează domnul Ursu Cătălin, directorul Clubului Sportiv Municipal Sighișoara, cu semnarea contractului de sponsorizare, având ca obiect oferirea de alimentație de suport pentru doi sportivi din cadrul Secției de Atletism a Clubului Sportiv Municipal Sighișoara, respectiv două porții de alimente, timp de 21 de zile pe lună, valoarea sponsorizării fiind de 756 lei pe lună, potrivit condițiilor stipulate în modelul - cadru al contractului de sponsorizare. Modelul - cadru de contract este prevăzut în anexa nr. 1 la prezenta hotărâre.

Art. 4. Cu ducerea la îndeplinire a prevederilor prezentei hotărâri, se încredințează directorul Clubului Sportiv Municipal Sighișoara, domnul Ursu Cătălin, compartimentele de specialitate din cadrul Clubului Sportiv Municipal Sighișoara, Biroul Buget, Contabilitate, Salarizare – Direcția Economică din cadrul Municipiului Sighișoara și societatea comercială Salata Zurlie S.R.L.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.      

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                      Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcția Economică;
  2 ex. Clubul Sportiv Municipal Sighișoara;
  1 ex. Societatea comercială Salata Zurlie S.R.L.
10 ex. 
B.A. 

